《早秋望华清宫树因以成咏（一作卢纶诗）》
唐代·常衮

可怜云木丛，满禁碧濛濛。色润灵泉近，阴清辇路通。

玉坛标八桂，金井识双桐。交映凝寒露，相和起夜风。

数枝盘石上，几叶落云中。燕拂宜秋霁，蝉鸣觉昼空。

翠屏更隐见，珠缀共玲珑。雷雨生成早，樵苏禁令雄。

野藤高助绿，仙果迥呈红。惆怅缭坦暮，兹山闻暗虫。

作者简介：常衮（729年－783年），字夷甫，京兆（今陕西西安）人，唐朝宰相。大历十二年（777年）拜相，杨绾病故后，独揽朝政。以文辞出众而又登科第为用人标准，堵塞买官之路。对朝中众官俸禄亦视其好恶而酌定。封河内郡公。德宗即位后，被贬为河南少尹，又贬为潮州刺史。不久为福建观察使。常衮注重教育，增设乡校，亲自讲授，闽地文风为之一振。建中四年（783年）死于任上。享年五十五岁，追赠为尚书左仆射。